โรงพยาบาลเวชการุณย์รัศมิ์

โรงพยาบาลเวชการุณย์รัศมิ์ [เวด-ชะ-กา-รุน-รัด] เป็นโรงพยาบาลในสังกัดสำนักการแพทย์ กรุงเทพมหานคร ตั้งอยู่เลขที่ 48 หมู่ 2 ถนนเลียบวารี แขวงกระทุ่มราย เขตหนองจอก กรุงเทพมหานคร ปัจจุบันมี นายแพทย์สมชาย จึงมีโชค ดำรงตำแหน่งผู้อำนวยการโรงพยาบาล

ประวัติ
โรงพยาบาลเวชการุณย์รัศมิ์ แต่เดิมเป็นสถานีอนานัยชั้น 1 อำเภอหนอกจอก สังกัดกรมอนามัย กระทรวงสาธารณสุข โดยมีการให้บริการเทียบเท่าโรงพยาบาล 10 เตียง เปิดให้บริการ พ.ศ. 2521 มีการให้บริการทำคลอดและอุบัติเหตุฉุกเฉิน ตลอด 24 ชั่วโมง ต่อมาเมื่อวันที่ 1 พฤศจิกายน พ.ศ. 2521 เปลี่ยนชื่อมาเป็น ศูนย์บริการสาธารณสุข 11 หนองจอก  และโอนมายังสังกัดสำนักอนามัย กรุงเทพมหานคร ต่อมาวันที่ 27 สิงหาคม พ.ศ. 2527 ได้ย้ายสถานที่มาสร้างโรงพยาบาลแห่งใหม่ในเนื้อที่ 9 ไร่ 3 งาน 3 ตารางวา มีจำนวนเตียง 30 เตียง และเปลี่ยนชื่อใหม่อีกครั้งเป็น โรงพยาบาลชุมชนหนอกจอก และเปลี่ยนเป็น โรงพยาบาลหนอกจอก ในเวลาต่อมา

วันที่ 1 สิงหาคม พ.ศ. 2538 ได้โอนจากสังกัดสำนักอนามัย มาสังกัดสำนักการแพทย์ จากนั้นมีขนาดเตียงเพิ่มเป็น 60 เตียง มีการเริ่มก่อสร้างอาคารอเนกประสงค์ และเพิ่มขนาดการให้บริการเป็น 76 เตียง พระบาทสมเด็จพระวชิรเกล้าเจ้าอยู่หัว ทรงพระราชทานนามชื่อโรงพยาบาลใหม่เป็น "โรงพยาบาลเวชการุณย์รัศมิ์" เมื่อวันที่ 3 กรกฎาคม พ.ศ. 2552 ซึ่งมีความหมายว่า "การรักษาอันสว่างไสว ในความรัก ความกรุณา"

ปัจจุบันเปิดให้บริการเป็นโรงพยาบาล ขนาด 187 เตียง โดยเมื่อ พ.ศ. 2565 ได้ขยายบริการเปิดตึกผู้ป่วยสามัญศัลยกรรม ชั้น 5 เพื่อดูแลผู้ป่วยกระดูกและข้อ และเปิดให้บริการในส่วนของการดูแลฟื้นฟูผู้ป่วยระยะกลาง (Intermediate Care : IMC)

อ้างอิง

เวชการุณย์รัศมิ์
หมวดหมู่:สิ่งก่อสร้างในเขตหนองจอก
หมวดหมู่:โรงพยาบาลที่ก่อตั้งในปี พ.ศ. 2521
หมวดหมู่:ก่อตั้งในกรุงเทพมหานครในปี พ.ศ. 2521